32003D0060
L 023/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 януари 2003 година
за изменение на Решение 2000/258/ЕО за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс, по отношение на одобрението на лаборатории в трети страни
(нотифицирано под номер С(2003) 325)
(текст от значение за ЕИП)
(2003/60/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2000/258/ЕО на Съвета от 20 март 2000 г. относно определяне на специален институт, който отговоря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (1), и по-специално член 4 от него,
като има предвид, че:
(1)
„Afssa Nancy“ е референтната лаборатория за извършване на серологични тестове след ваксинация против бяс и е натоварена с организацията на междулабораторния тест за установяване на пригодността, необходим за одобрението на лабораториите, които желаят да извършват тези серологични тестове.
(2)
„Afssa Nancy“ е предложила на Комисията да одобри лабораториите в трети страни, успели да преминат теста за компетентност.
(3)
Следователно е необходимо да се предвиди процедура за съобщаване за одобрението на лабораториите в трети страни.
(4)
Решение 2000/258/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
В приложение II към Решение 2000/258/ЕО петото тире се заменя със следното:
„-
да сътрудничи с лабораториите, отговорни за извършването на тези анализи в трети страни, и да съобщава на Комисията списъка на лабораториите, които са преминали междулабораторния тест за установяване на пригодността (тест за компетентност). Тези списъци ще се публикуват на следната страница в Интернет:
-
http://forum.europa.eu.int/Public/irc/sanco/vets/information.“
Член 2
Адресати на настоящото решение са държавите-членки.
Съставено в Брюксел на 24 януари 2003 година.